Tour de France 2020

Tour de France 2020 var den 107. udgave af cykelløbet Tour de France. Det blev afviklet over 21 etaper på samlet 3.484,2 km fra 29. august til 20. september. Oprindeligt skulle løbet havde været startet 27. juni, men på grund af den globale coronaviruspandemi blev det udsat i to måneder.

Første og anden etape havde start og mål i den franske by Nice. Det var anden gang Nice var vært for den såkaldte Grand Départ, hvor Tour de France 1981 var første gang. Samtidig var det 36. gang at løbet besøgte byen, hvor 4. etape i 2013 var senest gang.

Den sidste etape havde søndag den 20. september traditionel afslutning på Avenue des Champs-Élysées i centrum af Paris. I løbet af de 21 etaper udgik 30 ryttere af 176 startende.

Løbets samlede vinder blev sloveneren Tadej Pogačar fra . Da han stod på podiet i Paris skete det dagen før sin 22 års fødselsdag. Pogačar blev den næstyngste vinder af Tour de France, kun overgået af Henri Cornets sejr i 1904 som 19-årig. Samtidig blev Pogačar den første rytter, der vandt den gule førertrøje, den prikkede bjergtrøje og den hvide ungdomstrøje i samme Tour de France. Han vandt også 9., 15. og 20. etape. Det var første gang Tadej Pogačar deltog i Tour de France.

Pogačars landsmand Primož Roglič fra  kom ind på den samlede andenplads, 59 sekunder efter. Han havde haft den gule førertrøje fra 9. etape, og tabte den på løbets 20. og næstsidste etape. Australieren Richie Porte () kom på tredjepladsen, hvilket var første gang han kom på podiet i en Grand Tour, efter 15 deltagelser, hvoraf dette års Tour de France var tiende gang han deltog i det franske etapeløb. Sam Bennett fra  vandt løbets grønne pointtrøje for første gang i karrieren, mens s Marc Hirschi blev kåret til løbets mest angrebsivrige rytter.  vandt holdkonkurrencen for tredje år i træk, og syvende gang i alt.

-rytteren Roger Kluge sluttede som løbets langsomste mand (Lanterne rouge). Han var 6 timer, 7 minutter og 2 sekunder efter Tadej Pogačar i klassementet. Kluge blev den rytter siden 1954, der sluttede med den største margin til vinderen.

Danske Søren Kragh Andersen () vandt 14. og 19. etape.

Pengepræmier 
I alt blev der delt 2.293.000 euro, godt 17 millioner danske kroner, ud i præmiepenge i løbet af Tour de France.  tjente mest med 4.640.000 kroner, mens  blev bundskraberen med en indtjening på 117.500 kr.

Trøjer 
Præmie for hver dag en rytter kørte i trøjen
 Den gule førertrøje: 500 euro (med undtagelse af 1. etape)
 Den grønne pointtrøje: 300 euro (med undtagelse af 1. etape)
 Den prikkede bjergtrøje: 300 euro (med undtagelse af 1. etape)
 Den hvide ungdomstrøje: 300 euro (med undtagelse af 1. etape)

Samlet sejr
 Den gule førertrøje: 500.000 euro
 2. plads: 200.000 euro
 3. plads: 100.000 euro
 4. plads: 70.000 euro
 5. plads: 50.000 euro
 6. til 19. plads: 23.000 euro ned til 1.100 euro
 20. - 160. plads: 1.000 euro 
 Den grønne pointtrøje: 25.000 euro 
 Den prikkede bjergtrøje: 25.000 euro 
 Den hvide ungdomstrøje: 20.000 euro 
 Holdkonkurrencen: 50.000 euro 
 Mest angrebsivrige rytter: 20.000 euro

Etaper 
 Etapevinder: 11.000 euro.
 Vinder af indlagt spurt i pointkonkurrencen: 1.500 euro
 Mest angrebsivrige rytter: 2.000 euro
 Første ungdomsrytter over målstregen: 500 euro
 Bedste hold (tre første ryttere): 2.800 euro
 Første rytter på toppen af stigning:
 Stigning uden for kategori: 800 euro
 Kategori 1-stigning: 650 euro
 Kategori 2-stigning: 500 euro
 Kategori 3-stigning: 300 euro
 Kategori 4-stigning: 200 euro

På hver etape blev der samlet udbetalt omkring 28.650 euro.

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere 
176 ryttere fra 30 nationer og 22 hold stillede til start i løbet.

Danske ryttere 

Alle danskere gennemførte løbet, hvilket var ny dansk rekord. Aldrig før har otte danske ryttere gennemført Tour de France samme år. Niklas Eg blev med 51. pladsen den bedst placerede dansker, 2 timer og 50 minutter efter Tadej Pogačar på førstepladsen. Søren Kragh Andersen vandt 14. og 19. etape.

Startliste

Referencer

Eksterne henvisninger 

 Officielle hjemmeside
 

 
2020